Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 892

c) eszközöknek kell rendelkezésre állni a radioaktív anyagok kibocsátásának csökkentésére és annak biztosítására, hogy bármely kibocsátás az elõírt határérték alatt maradjon a várható üzemi események, tervezési üzemzavari állapotok és baleset során. 3.003. A fenti alapvetõ tervezési követelmények teljesítésének következetes megvalósítása érdekében meg kell határozni az összes olyan biztonsági funkciót, amelyeket az egyes atomerõmûvi rendszereknek, rendszerelemeknek teljesíteniük kell a várható üzemi események, tervezési üzemzavarok és balesetek során és azokat követõen. 3.004. A biztonsági funkciókat és a funkciókat teljesítõ rendszereket, rendszerelemeket biztonsági osztályokba kell sorolni a biztonságra gyakorolt hatásuk alapján. 3.005. A tervezés során, elõször meg kell határozni a biztonsági rendszer, rendszerelem tervezési specifikációját. 3.006. A tervezés során biztonsági osztályba sorolás alapján meg kell határozni a biztonsági rendszerekkel, rendszerelemekkel, illetve ezekhez kapcsolódó tevékenységekkel (pl. karbantartás, anyagvizsgálat, hegesztés, tartalék-készletgazdálkodás) szemben támasztandó minõségbiztosítási és szakmai követelményeket. 3.007. A biztonsági funkciókat, mûködésbe lépésük szükségességének valószínûsége és hiányuk várható következményei szerint három biztonsági osztályba kell sorolni, és így – a rendszerek és rendszerelemek biztonság szerinti csoportosításához – négy kategóriát – 3 biztonsági és egy nem biztonsági osztály – kell létrehozni. 3.008. A biztonsági funkciókat megvalósító technológiai rendszereket fel kell osztani tervezési üzemzavart megelõzõ és tervezési üzemzavar elhárítást megvalósító, elsõdleges biztonsági rendszerekre. 3.009. A várható üzemi esemény és tervezési üzemzavar elhárítást megvalósító, elsõdleges biztonsági rendszereket alkotó elsõdleges rendszerelemet a rendszer biztonsági osztályába kell sorolni. A másodlagos rendszerelemek alacsonyabb osztályba sorolhatók. 3.010. Az épületszerkezeteket biztonsági osztályba kell sorolni. A biztonsági osztályba sorolás a technológiai rendszerelemek besorolástól különbözõ, az épületek illetve helyiségek besorolásán alapul. A helyiségekben található rendszerelemek alapján határozzák meg a helyiség biztonsági osztályát, kivéve az önálló biztonsági funkciót megvalósító épületet, szerkezeti elemet, mert azt a biztonsági funkció alapján kell osztályba sorolni. 3.011. A programozható eszközöket abba a biztonsági osztályba kell sorolni, amelybe az a rendszer, rendszerelem van besorolva, amelyhez a programozható eszköz funkcionálisan kapcsolódik, vagy amelybe beépítésre kerül. 3.1.1. Elsõ biztonsági osztály 3.012. Azon biztonsági funkciók és az azokat megvalósító rendszerek és rendszerelemek tartoznak ide, amelyek meghibásodása vagy hibája olyan eseményhez vezethet, amely közvetlenül veszélyezteti a reaktor azonnali szubkritikus állapotba vitelét vagy hûtését, és megkívánná a tervezési üzemzavart elhárító rendszerek, rendszerelemek azonnali indítását vagy mûködését. 3.013. Az üzemanyag kazettát külön követelményrendszer alapján kell kezelni (tervezni, gyártani, szállítani, tárolni, és véglegesen elhelyezni). Ez a követelményrendszer általánosságban nem lehet alacsonyabb szintû, mint az 1. biztonsági osztályhoz tartozó követelmények. 3.1.2. Második biztonsági osztály 3.014. Azon biztonsági funkciók és az azokat megvalósító rendszerek, rendszerelemek (beleértve a mûködésüket biztosító villamos- és irányítástechnikai rendszerek, rendszerelemek) tartoznak ide, amelyek kellõ idõben történõ üzembe lépése vagy folytonos mûködése szükséges annak érdekében, hogy a tervezési alapba tartozó események ne vezessenek balesethez. (A biztonságot érintõ események bekövetkezésének esetén a reaktor szubkritikusságának és hûtésének biztosítása, vagy a hermetikus tér belsejében bekövetkezett biztonságot érintõ esemény hatására a reaktorból felszabaduló radioaktív anyagok kikerülésének megakadályozása.) 3.1.3. Harmadik biztonsági osztály 3.015. Az alábbi felsorolással jellemzett biztonsági funkciók és az azokat megvalósító rendszerek, rendszerelemek tartoznak ide:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes